ข้อใดกล่าวถึงคำพิพากษาฎีกาที่ 12872/2553 ได้ถูกต้อง
a. การที่ผู้เสียหายหลงเชื่อมอบเงินให้แก่จำเลยนั้น การกระทำของจำเลยจึงเป็นความผิดฐานฉ้อโกง
b. ศาลฎีกาเห็นว่าการยอมความอันจะทำให้สิทธินำคดีอาญามาฟ้องระงับนั้น ต้องมีลักษณะเป็นการเด็ดขาดเพื่อเอาผิดกับจำเลย
c. พฤติการณ์ที่นาย ฟ. ไปแจ้งเรื่องต่อนาย ก. เป็นพิรุธ
d. พฤติการณ์ที่ผู้เสียหายยอมคืนเงินจึงถือว่า ผู้เสียไม่ติดใจประสงค์จะดำเนินคดีแก่จำเลย
คำตอบได้แก่ a.  เนื่องจาก เพราะการที่ผู้เสียหายหลงเชื่อมอบเงินให้แก่จำเลยนั้น การกระทำของจำเลยจึงเป็นความผิดฐานฉ้อโกง กล่าวถึงคำพิพากษาฎีกาที่ 12872/2553 ได้ถูกต้อง ส่วนข้ออื่น ๆ กล่าวไม่ถูกต้อง

คำพิพากษาฎีกาที่ 12872/2553
ผู้เสียหายคือนาย ฟ. เป็นชาวต่างชาติที่มาท่องเที่ยวเพียงลำพัง ได้รับผลกระทบจากการปฏิบัติโดยมิชอบของเจ้าหน้าที่ จึงเป็นธรรมดาที่จะเกิดความคับแค้นใจต่อเจ้าหน้าที่ในสถ...านที่นั้น นาย ฟ. จึงมาพูดคุยระบายความในใจกับนาย ก. ซึ่งพูดคุยสื่อสารกันรู้เรื่องและยังเป็นบุคคลภายนอก นาย ฟ. จึงกล้าเล่าให้ฟัง ดังนั้น พฤติการณ์ที่นาย ฟ. ไปแจ้งเรื่องต่อนาย ก. จึงไม่เป็นพิรุธดังที่จำเลยฎีกาแต่อย่างใด ส่วนที่จำเลยอ้างว่า ส่วนราชการต้นสังกัดของจำเลยสอบสวนแล้วผลปรากฏว่าจำเลยไม่ได้กระทำความผิดตามหนังสือส่วนราชการที่เสนอต่อศาลนั้น จำเลยมิได้นำกรรมการสอบสวนหรือบุคคลที่เกี่ยวข้องมาเบิกความสนับสนุนให้เห็นข้อเท็จจริงนอกเหนือจากพยานหลักฐานในคดีนี้ ดังนั้น พยานหลักฐานของจำเลยไม่มีน้ำหนักหักล้างพยานโจทก์ได้ พฤติการณ์ของจำเลยที่ใช้ความไม่รู้ของผู้เสียหายที่เป็นนักท่องเที่ยวชาวต่างชาติโดยจำเลยหลอกลวงผู้เสียหายว่า การที่ผู้เสียหายถ่ายรูปอันเป็นการฝ่าฝืนข้อห้ามว่าจะต้องจ่ายค่าปรับเพื่อประสงค์จะให้ผู้เสียหายหลงเชื่อและมอบเงินให้จำเลย การที่ผู้เสียหายหลงเชื่อมอบเงินให้แก่จำเลยนั้น การกระทำของจำเลยจึงเป็นความผิดฐานฉ้อโกง

การที่จำเลยระบุว่า ผู้เสียหายพร้อมด้วยนาย น. หัวหน้าของจำเลยได้เจรจาตกลงกรณีที่ผู้เสียหายกล่าวหาว่าจำเลยกระทำความผิดแต่จากการสอบสวนของหน่วยงานพบว่า ไม่มีผู้ใดกระทำความผิด แต่เพื่อรักษาภาพพจน์ของหน่วยงานจึงให้เงินผู้เสียหายไป 7,000 บาท ผู้เสียหายไม่ติดใจร้องทุกข์ต่อพนักงานสอบสวน ศาลฎีกาเห็นว่าการยอมความอันจะทำให้สิทธินำคดีอาญามาฟ้องระงับนั้นจะต้องมีลักษณะเป็นการเด็ดขาดเพื่อไม่เอาผิดกับจำเลยอีกต่อไป แต่เมื่อข้อเท็จจริงปรากฏว่ามีการเจรจาตกลงกันแต่จำเลยไม่ยอมรับผิด พนักงานสอบสวนจึงให้ผู้เสียหายคืนเงินเพื่อให้ดำเนินคดีตามลำดับขั้นตอนเช่นนี้ พฤติการณ์ที่ผู้เสียหายยอมคืนเงินจึงถือว่า ผู้เสียยังติดใจประสงค์จะดำเนินคดีแก่จำเลย กรณีจึงถือไม่ได้ว่าเป็นการยอมความอันจะทำให้สิทธินำคดีอาญามาฟ้องระงับไปตาม ป.วิ.อ. มาตรา 39(2) การยอมความที่จะทำให้สิทธินำคดี การยอมความที่จะทำให้สิทธินำคดี อาญามาฟ้องในคดีความผิดต่อส่วนตัวระงับไปตาม ป.วิ.อ.มาตรา 39(2)
ประมวลกฎหมายวิธีพิจาณาความอาญา(วิอาญา)